open-index/open-wikipedia-markdown huggingface dataset:
Սեն Պոլ դը Մոզոլի եկեղեցու և հիվանդանոցի տեսարանը Սեն Ռեմիում

«**Սեն Պոլ դը Մոզոլի եկեղեցու և հիվանդանոցի տեսարանը Սեն Ռեմիում**» (), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1889 թվականին։ Յուղաներկով կտավի չափերն են 45,1 × 60,4 սմ։

Այսօր «Սեն Պոլ դը Մոզոլի եկեղեցու և հիվանդանոցի տեսարանը Սեն Ռեմիում» ստեղծագործությունը գտնվում է մասնավոր հավաքածուում։

## Պատմություն
1889 թվականի մայիսին Վինսենթ վան Գոգն ինքնակամ բուժման է մեկնում Սան Ռեմիի հոգեբուժարան՝ Սեն Ռեմի դը Պրովանսում։ Նրան բժիշկները շուտով թույլատրեցին նկարել՝ մեկօրյա էքսկուրսիաների ժամանակ, երբ մեկնում էին շրջակա դաշտերը։

## Նկարագիր
Ի սկզբանե համարվում էր, որ կտավում հեղինակը վրձնել է Օվեր սյուր Ուազի հարևանությամբ գտնվող Լաբվիլի եկեղեցին։ Սակայն այսօր ընդունված է համարել, որ կտավի եկեղեցին Սեն Ռեմիում է։ Այդ մասին Վինսենթը եղբորը՝ Թեոյին՝ 1889 թվականի դեկտեմբերի 7-ին հայտնել է գրված նամակում։

Ըստ Ռոնալդ Փիքվանսի «տեսարանը յուրահատուկ է Վան Գոգի արվեստում»։

«Սեն Պոլ դը Մոզոլի եկեղեցու և հիվանդանոցի տեսարանը Սեն Ռեմիում» ստեղծագործությունը որոշ ժամանակահատվածում եղել է Էլիզաբեթ Թեյլորի հավաքածուում և ցուցադրվել է նրա հյուրասենյակում։ 2012 թվականին, դերասանուհու մահից հետո, կտավը վաճառվել է Քրիսթիս աճուրդի տանը՝ 15 991 575 դոլարով։

## Ծանոթագրություններ

## Գրականություն
* de la Faille, Jacob-Baart. *The Works of Vincent van Gogh: His Paintings and Drawings*. Amsterdam: Meulenhoff, 1970. 
* Hulsker, Jan. *The Complete Van Gogh*. Oxford: Phaidon, 1980. 
* Naifeh, Steven; Smith, Gregory White. *Van Gogh: The Life*. Profile Books, 2011. 

Կատեգորիա:1889 նկարներ
Կատեգորիա:Մասնավոր հավաքածուներում գտնվող նկարներ
Կատեգորիա:Նիդերլանդների արվեստ
Կատեգորիա:Վինսենթ վան Գոգի նկարներ
Փոքրիկ հրաշքներ

**Փոքրիկ հրաշքներ** (), խորհրդային նկարված, գունավոր մուլտիպլիկացիոն ֆիլմ։ Երեխաների համար։ Ռեժիսորը Վլադիմիր Սամսոնովն է, նկարահանվել է «Էկրան» ստեղծագործական միության ստուդիայում։
 
## Սյուժե
Մուլտֆիլմը մի տան մասին է, որտեղ կան տարբեր հրաշքներ. արագավազ-կոշիկներ, անտեսանելի-գլխարկ և թռչող գորգ։

## Նկարահանող խումբ

## Փաստեր
Տեքստում գրված չի, թե կադրից դուրս ով է կարդում տեքստը։

## Ծանոթագրություններ

## Արտաքին հղումներ
* «Էկրան» ստեղծագործական միավորում

Կատեգորիա:1986 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
SLAX

**SLAX**, Linux-ի Live CD դիստրբուտ, որը ստեղծված է Debian-ի հիման վրա, և մշակվել Տոմաշեն Մատեյժիկի կողմից։ Փաթեթները հնարավոր է ավելացնել apt  փաթեթների մենեջերով կամ կարող են պատրաստվել մոդուլի տեսքով։ SLAX-ի կարգախոսն է՝ «Ձեր գրպանի օպերացիոն համակարգը»։

## Յուրահատկություններ
Slax յուրահատկություններից է նրա հասարակ կարգավորումները։ Հավեյլալ ծրագրային ապահովում կարելի է ավելացնել կամ ջնջել շնորհիվ Slax մոդուլների։ Ավանդական փաթեթների մենեջերը, ինչպիսին է APT-ն Debian-ից, անհրաժեշտ չէ հավելյալ ծրագրային ապահովում տեղեդրելու համար։ Slax մոդուլը ամբողջությամբ ինքնվար է։ Օգտատերերը կարող են տեղադրել օպերացիոն համակարգը կոմպակտ սկավառակի կամ USB-ի կրիչի միջոցով։ Slax նաև թույլ է տալիս վերափոխել Debian փաթեթները Slax մոդուլների։

## Տարբերակների պատմություն
Slax-ի մինչև 3 տարբերակը թողարկվել է «Slackware-Live» անունով։

Slax-ի վերջին տարբերակը 9.6.4-ն է։

### Slax 5
Slax 5-ը ուներ հինգ հրատարակչություն․
* **Slax Standard**, նախատեսված է սովորական օգտագործման համար։
* **Slax KillBill**, իր մեջ ներառում է Wine, DOSBox, և QEMU ծրագրերը DOS և Microsoft Windows ծրագրեր թողարկելու համար։ 
* **Slax Server**, հագեցած է հավլյալ ֆունկցիաներով Համացանցի համար և իր մեջ ներառում է տարատեսակ սերվերներ  DNS, DHCP, Samba, HTTP, FTP, MySQL, SMTP, POP3, IMAP և SSH։ 
* **Slax Popcorn**, մինիմալսիտական հրատարակչություն, որը կենտրոնացված է մուլտիմեդիայիա համար։ 
* **Slax Frodo**, թողարկվել է ինչպես օպերաիոն համակարգի կմախք, իրենից ներկայանցում է միայն լիաֆունկիոնալ տեքստային միջավայր։

Fluxbox Window Manager պահտուհանային մենեջեր է բոլոր տարբերակների համար, բացի Frodo-ից։

### Slax 6
Slax 6-ը ներկայացվում է մեկ տարբերակով, և ամբողջությամբ օգտագործում է բոլոր մոդուլները հավելյալ ֆունկցիաները։

### Slax 7
Slax 7-րդ տարբերակը ներկայացվել է ծրագրավորղների բլոգում։ Slax 7-ը հասանելի է 64 և 32 բիթային համակարգի համար, և համաձայն ներբեռնումների էջի հասանելի է ավելի քան 50 լեզուներով։

### Slax 9
2017 թվականի նոյեմբերին ծրագրավորողները հայտարարեցին 9-րդ տարբերակի թողարկման մասին։ Այս տարբերակը հիմնված է  Debian-ի հիման վրա, ինչպես նաև օգտագործում է APT փաթեթների ավելացման համար։ Ստանդարտ հավաքածուն իր մեջ ներառում է FluxBox  պատուհանը տերմինալով, Chromium վեբ-բրաուզերը, տեքստային խմբագրիչ  Leafpad-ը, Qalculate! հաշվիչը և այլն։

## Ծանոթագրություններ

## Արտաքին հղումներ
*  
* Պաշտոնական FTP

Կատեգորիա:Ազատ օպերացիոն համակարգեր
Կատեգորիա:Լինուքս
Բաունտի կղզի

**Բաունտի** (), կղզեխումբ, կազմված 13 կղզիներից և բազմաթիվ ժայռերից։ Գտնվում է Նոր Զելանդիայի Հարավային կղզուց մոտավորապես 650 կմ դեպի հարավ-արևելք։

Կղզիների այս խումբը համարվում է նորզելանդական արտաքին կղզիներ, և պատկանում է Նոր Զելանդիային, այնուամենայնիվ չի համարվում ինչ որ տարածաշրջանի կամ շրջանի մաս, սակայն վերահսկվում է հատուկ մարմինների կողմից. .

Կղզին դասվում է ՅՈՒՆԵՍԿՕ-ի Համաշխարհային ժառանգության շարքին։

## Աշխարհագրություն
Կղզիները գտնվում են 179° 02' — 179° 07' հվ. լ. և 47° 40' — 47° 45' ավ. ե. միջև։
thumb|right|300px|Բաունտի կղզիների քարտեզ
Կղզիների մակերեսը ընդամենը 1,35 կմ քառակուսի է։ Կղզեխմբի ամենաբարձր կետը գտնվում է ծովի մակարդակից 90 մ բարձրության վրա։

* Հիմնական խումբը ():
** Դեպոտ կղզի (Depot) (ամենամեծ կղզին)
** Լիոն կղզի (Lion)
** Պինգվին կղզի (Penguin)
** Պրոկլեմեյշն կղզի (Proclamation)
** Րանֆերլի կղզի (Ranfurly)
** Րուատարա կղզի (Ruatara)
** Սպաիդեր կղզի (Spider)
** Տունել կղզի (Tunnel)
* Կենտրոնական խումբ ():
** Կեյստլ կղզի (Castle)
** Ֆանել կղզի (Funnel) (գլխավոր կղզի)
** Պրայոն կղզի (Prion)
* Արևելյան խումբ ():
** Մոլի Կեպ կղզի (Molly Cap) (գլխավոր կղզի)
** Հյուսիսային ժայռ

Կղզիներում բնակվում են պինգվիններ, ալբատրոսներ և փոկեր։ Այդ իսկ պատճառով կղզեխումբը XIX և XX դարերում հայտնի է եղել որսորդների կողմից։

Կղզու կլիման խիստ է և քամոտ, սակայն հավասարակաշռված։ Բաունտի կղզիները արևադարձային կղզիներ են, շնորհիվ Փիթքերն կղզիների։ Այդ կղզին հայտնի է նաև Բաունտի շոկոլադի գովազդի շնորհիվ։

## Պատմություն
Բաունտի կղզին հայտնաբերվել է 1788 թվականի սեպտեմբերին, «Բաունտի» նավի կողմից

## Բնակչությունը
Կղզիները անմարդաբնակ են, մշտական բնակիչներ չունի, բացառությամբ գիտական հետազոտություններով զբաղվող ժամանակավոր արշավախմբերի։

## Ծանոթագրություններ

## Գրականություն
* 

Կատեգորիա:Կղզեխմբեր այբբենական կարգով
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Անմարդաբնակ կղզիներ
Կատեգորիա:Նոր Զելանդիայի կղզիներ
Կատեգորիա:Նոր Զելանդիայի տեսարժան վայրեր
Կատեգորիա:Նոր Զելանդիա
Կատեգորիա:Համաշխարհային ժառանգություն Նոր Զելանդիայում
Ադել Ասթեր

**Ադել Ասթեր** (, ծննդյան անուն՝ **Ադել Մարի Աուսթերլից** (), ամերիկացի պարուհի և դերասանուհի։ Ֆրեդ Ասթերի մեծ քույրը և էստրադայի նրա գործընկերը 27 տարի շարունակ։

## Կենսագրություն
Ադելի հայրը՝ Ֆրեդերիկ Էմանուել Աուսթերլիցը (1868-1924), եղել է ավստրիացի ներգաղթյալ, գերմանացի ներգաղթյալների լյութերական ընտանիքում ծննդյամբ հրեա։ Երեխաների գեղարվեստական ունակությունները Աուսթերլիցի ընտանիքին ստիպել են տեղափոխվել Օմահայից Նյու Յորք, որտեղ Ադելը եղբոր հետ  սկսել է հաճախել թատերական դպրոց։ 1905 թվականին վոդևիլում ելույթի համար նրանք վերցրել են Ասթեր կեղծանունը։ Ընտանեկան լեգենդը կեղծանունը կապում է հորեղբոր հետ, որին, իբրև թե, անվանել են Լ’Ասթեր։ Վոդևիլում նրանց ելույթները շարունակվել են փոփոխական հաջողություններով և ընդմիջումներով, մինչև նրանք 1917 թվականին հայտնվել են Բրոդվեյի «Երջանկությունից իրեն կորցրած» պիեսում։ 1920-ական թվականներին Ֆրեդը և Ադելը Բրովդեյում և Լոնդոնի բեմում այնպիսի ներկայացումներում են խաղացել, ինչպիսիք են՝ «Լեդի, եղիր բարի», «Զվարճալի դնչիկ» և «Ֆուրգոնը նվագախմբի հետ»՝ Ատլանտիկայի երկու կողմերում ստանալով հանրության ճանաչումը։

1932 թվականին Ադել Ասթերը ամուսնացել է լորդ Չարլզ Քավենդիշի՝ Դևոնշիրի դքսի որդու հետ, որից հետո նրա և եղբոր դուետը քանդվել է։ Ամուսնությունից հետո նա տեղափոխվել է Իռլանդիա, որտեղ ամուսնու հետ առանձնացել է Լիսմոր դղյակում։ Քավենդիշից Ասթերը լույս աշխարհ է բերել երեք երեխա՝ դստերը 1933 թվականին և 1935 թվականին՝ երկու երկվորյակ եղբայրներին, սակայն նրա բոլոր երեխաները ծնվելուց հետո մահացել են։  Ֆրեդ Ասթերի հաջողությունները կինոյում դրդել են Ադելին գնալ նրա հետքերով։ 1935 թվականին նա տեղափոխվել է Հոլիվուդ, որտեղ քննարկվում էին մյուզիքլում նրա նկարահանումների հավանականությունը, բայց արդյունքում նա հրաժարվել է այդ ծրագրերից և երբեք չի հայտնվել մեծ էկրանին։

1944 թվականին Ասթերի ամուսինը՝ Չարլզ Քավենդիշը, մահացել է ալկոհոլիզմից։ Նրա մահից հետո Իրվինգ Բերլինը առաջարկել է Ասթերին վերադառնալ բեմ, բայց նա մերժել է։ 1947 թվականին Ասթերը կրկին ամուսնացել է։ Նրա երկրորդ ամուսինը Քինգման Դագլասն էր, որի հետ ամուսնությունը տևել է մինչև Դագլասի մահը՝ 1971 թվականը։ Ադել Ասթերը մահացել է 1981 թվականի հունվարին Արիզոնա նահանգի Սքոթսդեյլ քաղաքի հոսպիտալում՝ ավելի վաղ տարած կաթվածի պատճառով։

## Ծանոթագրություններ

## Արտաքին հղումներ
* 

Կատեգորիա:Սեպտեմբերի 10 ծնունդներ
Կատեգորիա:1896 ծնունդներ
Կատեգորիա:Օմահա քաղաքում ծնվածներ
Կատեգորիա:Հունվարի 25 մահեր
Կատեգորիա:1981 մահեր
Կատեգորիա:20-րդ դարի դերասանուհիներ
Կատեգորիա:Ամերիկացի պարուհիներ
Կատեգորիա:Կաթվածից մահացածներ
Քեյթ Ռիչի

**Քեյթ Ռիչի** ( ), ավստրալիացի դերասանուհի, ռադիոհաղորդավարուհի և մանկագիր։ Առավել հայտնի է «Տանը և ճանապարհին» ցերեկային սերիալում (1988-2008 թվականներ և 2013 թվական) խաղացած Սալի Ֆիտչեր դերով, որի համար արժանացել է հինգ մրցանակի՝ «Logie Award» (2006 թվական, 2-ը՝ 2007 և 2-ը՝ 2008 թվական) և գրանցվել Գինեսի ռեկորդների գրքում այն բանի համար, որ պատմության մեջ բոլոր ավստրալիացի դերասաններից ավելի երկար անընդմեջ նկարահանվել է դրամատիկ հեռուստասերիալում (20 տարի)։

## Կարիերա
2016 թվականին Ռիչը հրատարակել է «Ես պարզապես չէի կարող սպասել քեզ հետ հանդիպմանը»  () վերնագրով մանկական գիրքը։ Նրա երկրորդ գիրքը՝ «Դա ինձ համար խզբզոց չէ» (), լույս է տեսել 2018 թվականին։

2016 թվականի հունիսին Ռիչը հայտարարվել է ավստրալիական «QV Skincare» կոսմետիկ ապրանքանիշի դեսպան։

## Անձնական կյանք
2010 թվականի սեպտեմբերի 25-ին Ռիչը ամուսնացել է ռեգբիստ Ստուարդ Ուեբի հետ, ում հետ հանդիպել է իրենց հարսանիքից 2 տարի առաջ։ Զույգը ունեցել է դուստր՝ Մեյ Ուեբը (ծնված 2014 թվականի օգոստոսի 17-ին)։

2019 թվականի հոկտեմբերի 17-ին տեղի ունեցած ընտանեկան բռնությունից հետո Ռիչը հեռացել է իր ամուսնու՝ Ռենդիվեկեում գտնվող  տնից Սիդնեյի արվարձան։ Նույն թվականի նոյեմբերի 7-ին Ուեբը Ռիչի անունից համաձայել է AVO-ի, որն էլ թույլ չի տվել նրան հետապնդել, ահաբեկել, հարձակվել կամ սպառնալ, ինչես նաև մոտենալ կամ գտնվել նրա ընկերությունում «ալկոհոլի կամ արգելված թմրանյութերի օգտագործումից հետո առնվազն 12 ժամվա ընթացքում»։

## Ծանոթագրություններ

## Արտաքին հղումներ

Կատեգորիա:1978 ծնունդներ
Կատեգորիա:Անձինք այբբենական կարգով
Կատեգորիա:Ավստրալիացի դերասանուհիներ
Կատեգորիա:Գինեսի գրքի ռեկորդակիրներ
Կատեգորիա:Օգոստոսի 14 ծնունդներ
Աբրակադաբրա (պատմվածք)

**«Աբրակադաբրա», «Ալամագուսա»** (), ֆանտաստիկ պատմվածք։ Գրել է Էրիկ Ֆրենկ Ռասելը (1955): Ստեղծագործությունն արժանացել է Հյուգո մրցանակի՝ որպես 1955 թվականի լավագույն պատմվածք։

## Բովանդակություն
Բաստլեր տիեզերանավի անձնակազմը հանգստանում է Սիրիուս տիեզերակայանում։ Նավի մեջ, բացի նավապետ Մակնաուտից, գտնվում են մի քանի հերթապահ սպաներ և անձնակազմի սիրելի շունը։ Հանկարծ ռադիոգիրը Մակնաուտին հայտնում է, որ մի քանի օրից տեսչության հետ նավ կժամանի փոխծովակալ Վ. Կեսսիդին, որը հայտնի է իր դաժան մեթդներով և միջոցներով։ Նավապետը իսկույն ևեթ սկսում է տեսչական ստուգումը, նավի գույքի և սարքավորումների ստուգումը, որպեսզի կանխի թերությունները, և հայտնաբերում է «կապես» անունով (մեկ այլ թարգմանությամբ՝ «օֆես») պետական առարկայի բացակայությունը։ Չնայած մանրազնին փնտրտուքների՝ կապես-օֆեսը չի գտնվում։ Բայց ամենավատն այն էր, որ անձնակազմից ոչ ոք գաղափար անգամ չուներ, թե ինչ է այն իրենից ներկայացնում։ Մակնաուտը ելքը գտնում է. ռադիոինժեներին հանձնարարում է որևէ սարք պատրաստել՝ փոխծովակալին խաբելու համար, ինչն էլ հանգեցնում է անսպասելի հետևանքների։

Պատմվածքի վերջում պարզաբանվում է, որ ամեն ինչի մեղավորը վրիպակն է. «կապես» բառը անհրաժեշտ էր կարդալ ինչպես *«каз. пес»*, այսինքն՝ *«казённый пес» (պետական շուն)* ( այլ պարգմանություններում. *«к. пес»* — *«корабельный пес»* («ն. շուն- նավի շուն»), *«офес»* — *«официальный пес» («*պշուն-պաշտոնական շուն»))։ Այդպիսով ցուցակի մեջ պետական ունեցվածք էր համարվում նավի շուն Պիզլեյկը (Գորոխ)։

## Հրատարակման պատմությունը
; անգլերեն 
* 1955 թվականի հոկտեմբեր —  Astounding Science Fiction ամսագրում,
* 1961 թվական —  «Far Stars» ժողովածու,
* 1978 թվական —  «The Best Of Eric Frank Russell» ժողովածուն,
* 2000 թվական —  «Major Ingredients: The Selected Short Stories of Eric Frank Russell» ժողովածու։

; ռուսերեն 
«Ալամագուսա» վերնագրով պատմվածքն առաջին անգամ հրատարակվել է «Փնտրողը» հավելվածում, 1966, № 6 (թարգմանությունը՝ Ի. Պոչիտալինի, նկարները՝ Վ. Չիժիկովի), հետագայում բազմաթիվ անգամ վերահրատարակվել է։

## Մրցանակներ
* 1955 թվական — «Հյուգո» մրցանակ՝ որպես լավագույն պատմվածք

## Ծանոթագրություններ

## Արտաքին հղումներ
* Страничка произведения на сайте «Лаборатория Фантастики»

Կատեգորիա:20-րդ դարի գրականություն
Կատեգորիա:Անգլերեն գրքեր
Ադրիանո Չելենտանոյի ֆիլմագրություն

[մինի|[Ադրիանո Չելենտանոն և Կլաուդիա Մորին]]
Ադրիանո Չելենտանոյի ֆիլմագրությունը.

## Դերասանական աշխատանք

## Ռեժիսորական աշխատանք

## Սցենարիստ

## Կոմպոզիտոր

## Մոնտաժոր

## Խաղացել է ինքն իրեն

## Աշխատանք հեռուստաընկերություններում

## Տես նաև
* Ադրիանո Չելենտանոյի սկավառակագրություն

## Ծանոթագրություններ

## Արտաքին հղումներ
* Ադրիանո Չելենտանոյի պաշտոնական կայք
* Ֆան ակումբ-ռուսական էջեր

Կատեգորիա:Դերասանների ֆիլմագրություն
Կատեգորիա:Ֆիլմագրություններ
Անդրեաս Գլինիադակիս

**Անդրեաս Գլինիադակիս** (, ), հույն պրոֆեսիոնալ բասկետբոլիստ, որը «Կրետան Քինգս» ակումբում խաղացել է Հունաստանի առաջնությունում։

## Մասնագիտական կարիերա
Գլինիադակիսն սկսել է իր մասնագիտական կարիերան Հունաստանի բասկետբոլի առաջնությունում, որտեղ հանդես է եկել «Պանատինակոս», «Պանելլինիոս», «Պերիստերի» և «ԱԵԿ» ակումբներում։ 2003 թվականին նա առաջադրել է իր թեկնածությունը NBA 2003 թվականի դրաֆթի  համար, որտեղ 58 համարի տակ ընդունվել է «Դետրոյթ Փիստոնս», բայց երբեք այդ թիմի համար չի խաղացել։ 2005 թվականին նա եկել է Միացյալ Նահանգներ, որտեղ խաղացել է «NBA Ջի լիգա», «Ռոանոկ Դազզլ» և «Կանտոն Չարջ» ակումբներում։ Տանդեբիրդի հետ 2006 թվականին նա հաղթել է Ջի լիգայի առաջնությունում։ 2006 թվականի նոյեմբերի 5-ին պայմանագիր է կնքել «Սիեթլ Սուպերսոնիքս» ակումբի հետ, որտեղ խաղացել է 13 խաղ՝ վաստակելով միջինը 1,3 միավոր յուրաքանչյուր խաղում։ 2007 թվականի հունվարի 4-ին նրան վտարել են թիմից։ 2007 թվականի մայիսին Գլինիադակիսը վերադարձել է Եվրոպա, այս անգամ Իտալիա, որտեղ նա սկսել է խաղալ «Վիրտուս» ակումբի կազմում։ 2007 թվականի սեպտեմբերին նա վերադարձել է «ԱԵԿ», սակայն հոկտեմբերի 1-ին թիմը հրաժարվել է նրանից, որից հետո նա պայմանագիր է կնքել հունական «Մարուսսի» ակումբի հետ։ 2009 թվականին միացել է «Օլիմպիակոս» ակումբին, որի կազմում 2012 թվականին արժանացել է Եվրոլիգայի և Հունաստանի չեմպիոնի տիտղոսների։

## Ծանոթագրւթյուններ

## Արտաքին հղումներ
* NBA.com Sonics Profile
* NBA.com Pistons Profile
* NBA Historical Player File
* NBA-D League Bio
* NBA Stats 
* Euroleague.net Profile
* Eurobasket.com Profile
* Greek Basket League Profile
* EuroBasket Profile
* FIBA.com Profile

Կատեգորիա:1981 ծնունդներ
Կատեգորիա:Անձինք այբբենական կարգով
Կատեգորիա:Բասկետբոլիստներ այբբենական կարգով
Կատեգորիա:Հույն բասկետբոլիստներ
Կատեգորիա:Սիեթլ Սուպերսոնիքսի բասկետբոլիստներ
Կատեգորիա:Օգոստոսի 26 ծնունդներ
Ալմիրոս

**Ալմիրոս** (), փոքր քաղաք Հունաստանում, որը գտնվում է ծովի մակարդակից 67 մ բարձրության վրա, նույնանուն գետի, որը թափվում է Պագասիտիկոս ծովածոց, ձախ ափի 3 կմ երկայնքով, Նեա Անխիալոս օդանավակայանից 5 կմ հարավ, Վոլոսից 25 կմ հարավ-արևմուտք և Աթենքից 158 կմ հյուսիս-արևմուտք։ Համանուն համայնքի (դիմա) վարչական կենտրոնն է Թեսալիա ծայրամասի Մագնիսիա ծայրամասային միավորում։ Ըստ 2011 թվականի մարդահամարի տվյալների՝ բնակչությունը 7955 մարդ է։

Քաղաքի արևելքով անցնում է Պիրեյոս-Աթենք-Սալոնիկ-Էվզոնի եվրոպական երթուղի E75-ի մաս կազմող ավտոմայրուղի 1-ը։

## Պատմություն
Ալմիրոսի մոտակայքում՝ 10 կմ հեռավորության վրա, գտնվել է հնագույն Ալոս քաղաքը։

Ժամանակակից Ալմիրոսը հիմնադրվել է 13-րդ դարում։ Այն ավելի հին՝ 9-րդ դարում՝ Լևոն VI Իմաստասերի կառավարման ժամանակաշրջանում (886-912) հիմնադրված բնակավայրի համանունն է։ Ինչպես հայտնում է իսպանացի ճանապարհորդ Վենիամին Թուդելսկին, որը Սուրբ երկիր էր ճանապարհորդել 1173 թվականի վերջին, Ալմիրոսը եղել է Թեսալիայի ամենակարևոր առևտրական կենտրոնը և Վենետիկի, Պիզայի և Ջենովայի հիմնական շուկաներից մեկը։ 14-րդ դարում քաղաքը բազմիցս կողոպտվել է ֆրանկների և տարբեր ցեղերի կողմից և վերջապես որոշ ժամանակ անց մտել է Ստեֆան Դուժանի Սերբա-հունական թագավորության մեջ, որը նվաճվել է 1392 թվականին օսմանցիների կողմից։ 16-րդ դարում քաղաքը կորցրել է իր նախկին բարգավաճումը և վերացել է ժանտախտի համաճարակից և ալժիրցի ու այլ ծովահենների թալանի պատճառով, որոնք ամբողջ Միջերկրական ծովը պահում էին վախի մեջ։ 19-րդ դարի սկզբին նոր քաղաքը պատկանել է Ալի փաշա Տեպելենսկու պետությանը, իսկ հետո անցել է նրա որդու՝ Վելի փաշայի իշխանության տակ։ 1833 թվականին Ալմիրոսը կործանվել է Թաֆիլ Բուզի կողմից, որն առևանգել է նշանավոր շատ քրիստոնյաների և օսմանցիների։ 1897 թվականին Ալմիրոսին մեծ վնասներ է պատճառել թուրքական բանակը։ 1881 թվականի Կոստանդնուպոլսի պայմանագրով Ալմիրոսը մտել է Հունաստանի թագավորության կազմի մեջ։

Քաղաքը վնասվել է 1955 թվականի ապրիլի 19-ի 6,2 բալլ ուժգնությամբ և 1980 թվականի հուլիսի 9-ի 6,3 բալլ ուժգնությամբ երկրաշարժերից։

1998 թվականի մայիսին վերականգնումից հետո բացվել է Ալմիրոսի հնագիտական թանգարանը։

## Ալմիրոսի համայնք
Համայնքը ստեղծվել է 1912 թվականին։ Ալմիրոսի համայնքի մեջ մտնում է ութ բնակավայր։ Ըստ 2011 թվականի մարդահամարի տվյալների՝ բնակչությունը 7955 մարդ է։ Մակերեսը 209,979 կմ² է։

## Բնակչություն

## Ծանոթագրություններ

Կատեգորիա:Հունաստանի քաղաքներ
Դրժավեն վեստնիկ

**Դրժավեն վեստնիկ** (, Պետական թերթ), Բուլղարիայի Հանրապետության պաշտոնական տպագիր և առցանց հրատարակություն։ Թերթի խմբագրակազմը ուղղակիորեն ենթակա է Բուլղարիայի խորհրդարանին, որը կարգավորվում է հատուկ օրենքով։ 1950-1962 թվականներին թերթը կոչվում էր «Ազգային ժողովի նախագահության տեղեկագիր»։ Թերթի առաջին համարը լույս է տեսել 1879 թվականի հուլիսի 28-ին։ Այդ օրվանից Բուլղարիայում բոլոր օրենքները, հրամանագրերը, կարգադրությունները և այլն սկսում են գործել ոչ թե որոշման կամ քվեարկության պահից, այլ հաջորդ օրացուցային օրվանից, «Դրժավեն վեստնիկում» տպագրվելուց հետո։

Համաձայն Բուլղարիայի Հանրապետության Սահմանադրության 5-րդ հոդվածի` «ոչ ոք չի կարող դատապարտվել այնպիսի գործողությունների կամ անգործության համար, որոնք դրանց կատարման պահին գործող օրենսդրությամբ նախատեսված հանցագործություն չեն հանդիսացել» - այսինքն Բուլղարիայում օրենքներն ու այլ կարգավորող և վարչական ակտերը «հետադարձ ուժ» չունեն։ Թերթը բաղկացած է երկու բաժնից` պաշտոնական և ոչ պաշտոնական։

Պաշտոնական բաժնում հրապարակվում են Ազգային ժողովի կողմից ընդունված բոլոր նորմատիվային ակտերը, Բուլղարիայի նախագահի հրամանագրերը, Նախարարների խորհրդի կարգադրությունները, երկրի միջազգային պետական պայմանագրերը և այլ հատկապես կարևոր փաստաթղթեր։

Ոչ պաշտոնական բաժնում տպագրվում են նախարարների, պետական և համայնքային ղեկավարների վարչական ակտերը, նախարարությունների, ակադեմիաների, բուհերի, ինստիտուտների, դատական ծանուցագրերը և դատական որոշումները, նախարարությունների հայտարարությունները և հաղորդակցությունները, առևտրական և այլ ընկերությունների կառավարման մարմինների հրավերները և այլն։

## Էլեկտրոնային հրատարակություն
2005 թվականի մայիսի 1-ից «Դրժավեն վեստնիկ»-ի էլեկտրոնային էջում տպագրվում են պետական մրցույթների վերաբերյալ բոլոր հայտարարությունները։ 2008 թվականի հուլիսի 1-ից «Դրժավեն վեստնիկ»-ի հրատարակությունները ամբողջությամբ հրապարակվում են էլեկտրոնային էջում։

## Ծանոթագրություններ

## Արտաքին հղումներ
* Интернет страница на „Държавен вестник“
* Закон за "Държавен вестник"

Կատեգորիա:Բուլղարիայի թերթեր
Կատեգորիա:Բուլղարերեն թերթեր
Կատեգորիա:Կառավարական թերթեր
Լև Պոզդնեև

**Լև Վլադիմիրովիչ Պոզդնեև** (, ), խորհրդային նկարիչ-մուլտիպլիկատոր, ռեժիսոր և սցենարիստ, բանաստեղծ, մի շարք մուլտիպլիկացիոն ֆիլմերում օգտագրծված բանաստեղծությունների հեղինակ։

## Կենսագրություն
Լև Պոզդնեևը ծնվել է 1909 թվականի հունվարի 8-ին Մոսկվայում (Ռուսական կայսրություն)։ Ստեղծագործական գործունեությունն սկսել է 1931 թվականին որպես նկարիչ-մուլտիպլիկատոր։

Լև Պոզդնեևի լավագույն աշխատանքներից մեկը, որտեղ նա հանդես է եկել որպես սցենարի հեղինակ և բեմադրող նկարիչ, «Հրաշագործուհին» (, 1957) մուլտֆիլմն է։ 1962 թվականին «Советская Россия» հրատարակչությունում լույս է տեսել մուլտֆիլմի մոտիվներով ստեղծված «Чудесница» գիրքը, որի հեղինակներն են Լև Պոզդնեևն ու Վլադիմիր Կորկինը։

«Սոյուզմուլտֆիլմ» ստուդիայի նկարիչ-մուլտիպլիկատոր Յուրի Պրիտկովն ասել է.

Հետաքրքիր մարդ էր Լև Պոզդնեևը։ Նրա լեզվից երբեմն դուրս էին թռչում շատ սուր բառախաղեր։ Լյովան գրել է մի քանի չափածո սցենարներ։ Նրա սցենարով է նկարահանվել «Հրաշագործուհին» մուլտֆիլմը, որտեղ խոսքը վերաբերում է եգիպտացորենին՝ Ն․ Խրուշչովի սիրելի գյուղատնտեսական մշակաբույսին։ Հատկապես հաջողվել է մոլախոտերի մասնակցությամբ չարաճճի տեսարանը, որը փայլուն իրականացրել է մուլտիպլիկատոր Բ․ Դյոժկինը։ 

## Ընտրյալ ֆիլմագրություն
### Ռեժիսոր
* 1954 – Անտառի բացատում ()
* 1954 – Ստորագրությունն անընթեռնելի է ()
* 1954 – Առողջ կենսակերպ ()
* 1956 – Անտառային պատմություն ()
* 1960 – ՄուԿ (Մուլտիպլիկացիոն Կրոկոդիլ № 1 ()

## Սցենարիստ
* 1957 –  Հրաշագործուհին ()
* 1958 – Երեք արջեր ()
* 1960 – ՄուԿ (Մուլտիպլիկացիոն Կրոկոդիլ № 1 ()

## Բեմադրող նկարիչ
* 1937 – Կարմիր գլխարկը ()
* 1953 – Ագռավը և աղվեսը, կկուն և աքաղաղը ()
* 1957 – Արևի երեխան ()
* 1957 – Հրաշագործուհին ()
* 1958 – Սպորտլանդիա ()
* 1961 – Այծիկը ()

## Նկարիչ-մուլտիպլիկատոր
* 1937 – Քաղցր թխվածք ()
* 1938 – Աշխատասեր աքաղաղն ու ծույլ մկնիկը ()
* 1938 – Հեքիաթ բարի Ումարի մասին ()
* 1939 – Մոյդոդիր ()
* 1941 – Ստախոսը ()
* 1941 – Քաղերգիծանքի հանդես ()
* 1942 – Տոնածառը (Ամանորյա հեքիաթ) ()
* 1943 – Գողացված արևը ()
* 1946 – Վախի աչքերը մեծ են ()
* 1948 – Ամանորի գիշեր ()
* 1948 – Չեմպիոն ()
* 1948 – Մաշենկայի համերգը ()
* 1949 – Միստր Ուոլք ()
* 1950 – Ո՞վ է առաջինը ()
*  – Մտերիմ ընկերներ ()
* 1955 – Կախարդված տղան ()

## Բանաստեղծության հեղինակ
* 1951 – Մտերիմ ընկերներ ()

## Երգերի տեքստի հեղինակ
* 1951 – Տայգայական հեքիաթ ()
* 1952 – Զայ և Չիկ ()
* 1952 – Կախարդական թռչուն ()
* 1956 – Անտառային պատմություն ()
* 1956 – Կարկանդակիկ ()
* 1958 – Սպորտլանդիա ()
* 1958 – Երեք արջեր ()

## Ծանոթագրություններ

## Արտաքին հղումներ
* Լև Վլադիմիրովիչ Պոզդնեև
* 

Կատեգորիա:Ռուս մուլտիպլիկատորներ
Կատեգորիա:Ռեժիսորներ այբբենական կարգով
Կատեգորիա:Սցենարիստներ այբբենական կարգով
Կատեգորիա:Խորհրդային սցենարիստներ
Կատեգորիա:Խորհրդային բանաստեղծներ
Կատեգորիա:Բանաստեղծներ այբբենական կարգով
Թյուրիմացություն

**Թյուրիմացություն** (), խորհրդային կարճամետրաժ նկարված մուլտֆիլմ, որը նկարահանվել է 1986 թվականին, «Սոյուզմուլտֆիլմ» ստուդիայում։ Մուլտֆիլմի ռեժիսորը և սցենարի հեղինակը Լյուդմիլա Կոշկինան է. այն նկարահանվել է ըստ Օլեգ Բունդուրի բանաստեղծության։ Տևողությունը 2.5 րոպե է։

Ուրախ կարուսել № 18 մուլտիպլիկացիոն ալմանախի երեք սյուժեներից երկրորդն է։

## Սյուժե
Մուլտֆիլմ անձրևի մասին է, որը մարդկային տեսքով շրջում էր քաղաքով և ջրում էր փողոցները, տները և անցորդներին։ Հանկարծ նա տեսնում է փոքրիկ ցուցանակ, որի վրա գրված է՝ «Սիզամարգով չքայլել», շատ է զարմանում և չի թրջում սիզամարգը։ Արևը ծագում է հողի վրա և սկսում է պայծառ փայլել սիզամարգի խոտի վրա, որն առանց ջրի սկսում է դեղնել ու թառամել, ի վերջո, ամբողջ խոտը չորանում է, և սիզամարգի փոխարեն մնում են տապից խանձված հողի կտորներ։

## Նկարահանող խումբ

## Ծանոթագրություններ

## Արտաքին հղումներ
* 
* Недоразумение - Мультфильм

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1986 մուլտֆիլմեր
Դորոթի Դաու

**Դորոթի Դաու** (), ամերիկացի դասական սոպրանո, որը 1940-ական թվականներից մինչև 1960-ական թվականներն ունեցել է ակտիվ միջազգային կարիերա՝ հանդես գալով համերգներում, օպերաներում և մենահամերգներում։ Բեմական ներկայություն պարտադրող դրամատիկ սոպրանոն ունեցել է հարուստ ձայն, որն օգտագործել է մեծ արտահայտչականությամբ։ 1968 թվականին բեմը թողնելուց հետո սկսել է դասավանդել։

## Կենսագրություն
Ծնվել է Տեխաս նահանգի Հյուստոն քաղաքում։ Ուսանել է Նյու Յորքի Ջուլիարդյան դպրոցում և 1942 թվականին ավարտել այն վոկալիստի բակալավրի աստիճանով։ Արագորեն դարձել է ԱՄՆ-ում առաջատար համերգային սոպրանոներից մեկը, երգել նվագախմբերի հետ ամբողջ երկրով մեկ ու տվել բարձր գովասանքի արժանացած մի շարք մենահամերգներ։ Բեմական առաջին ելույթն ունեցել է Բուֆֆալոյի օպերային բեմում 1946 թվականին՝ հանդես գալով «Գեղջկական ասպետություն» օպերայում Սանտուցցայի դերերգով։ Քննադատների կողմից հավանության է արժանացել 1947 թվականին Ֆիլադելֆիայի նվագախմբի հետ Ռիխարդ Վագների «Աստվածների մայրամուտը» օպերայի համերգային տարբերակում Բրունհիլդի նրա դերակատարումը։

Օպերային երգչուհու նրա կարիերան կենտրոնացած էր ավելի շատ Եվրոպայում, քան թե ԱՄՆ-ում։ 1948-1950 թվականներին աշխատել է Ցյուրիխի օպերայում, 1950-1960 թվականներին հաճախակի էր լինում Լա Սկալայում, որտեղ հանդես էր գալիս Ռիխարդ Շտրաուսի «Էլեկտրա» օպերայից Քրիսոթեմիսի դերերգով, Վագների «Տանհոյզեր» օպերայից Էլիսաբեթի դերերգով, «Ջոկոնդա» օպերայի գլխավոր դերով, «Կապույտ Մորուքի ամրոցը» օպերայից Յուդիթի դերերգով, «Վոցցեկ» օպերայից Մարիի դերերգով, Ուիլյամ Ուոլտոնի «Տրոյլուս և Կրեսսիդա» օպերայից Կրեսսիդայի և այլ դերերգերով ի թիվս այլոց։ 1952 թվականին առաջին անգամ հանդես է եկել Գլայնդբորնյան փառատոնի ժամանակ Վերդիի «Մակբեթ» օպերայից լեդի Մակբեթի դերերգով։ Հաջորդ տարի նույն փառատոնում կատարել է Շտրաուսի «Արիադնան Նակսոսում» օպերայի գլխավոր դերը։ 1954 թվականին Ֆլորենցիայի Տեատրո դելլա Պերգոլա օպերային թատրոնում կատարել է Գասպարե Սպոնտինիի «Ագնես վոն Հոհենստաուֆեն» օպերայից Իրմենգարդի դերերգը։ 1955 թվականին Լա Ֆենիչե օպերային թատրոնում կատարել է քննադատների կողմից մեծ հավանության արժանացած Ռենատայի դերերգը Սերգեյ Պրոկոֆևի «Հրե հրեշտակը» օպերայից։

Թեև ԱՄՆ-ում քիչ է հանդես եկել օպերաներում, նրա այդ հազվագյուտ կատարումները շատ նշանավոր էին։ 1947 թվականի մայիսին Կոլումբիայի համալսարանի Branders Matthews Hall դահլիճում Թոմսոն Վիրջիլի «Մեր բոլորիս մայրը» օպերայի համաշխարհային պրեմիերայի ժամանակ մարմնավորել է Սյուզան Բ․ Էնթոնիի կերպարը։ 1951 թվականին Վաշինգտոն ԿՇ-ում Առնոլդ Շյոնբերգի «*Erwartung*» օպերայի ամերիկյան պրեմիերայի ժամանակ կատարել է կնոջ դերերգը։

1968 թվականին թողել է երգչուհու կարիերան։ Սկսել է դասավանդել, ձեռք բերել գիտական աստիճաններ պատմության և հումանիտար գիտությունների բնագավառներում Օստինի տեխասյան համալսարանից, Կոլումբիայի համալսարանից և Նյու Յորքի համալսարանից։ Անդամագրվել է Ռատգերսի համալսարանի դասախոսական կազմին և երկար տարիներ պատմություն դասավանդել այնտեղ։ Վախճանվել է 84 տարեկանում Գալվեստոն քաղաքում։

## Ծանոթագրություններ

## Արտաքին հղումներ

Կատեգորիա:1920 ծնունդներ
Կատեգորիա:2005 մահեր
Կատեգորիա:Կոլումբիայի համալսարանի շրջանավարտներ
Կատեգորիա:20-րդ դարի ամերիկացի երգչուհիներ
Կատեգորիա:Ամերիկացի երգչուհիներ
Կատեգորիա:20-րդ դարի օպերային երգչուհիներ
Կատեգորիա:Ամերիկացի սոպրանոներ
Կատեգորիա:21-րդ դարի ամերիկացի կանայք
Bad Day

**Bad Day**, երգ, որը գրել և կատարել է կանադացի երգիչ-երգահան Դենիել Փոութերը։ Այն դարձել է «Daniel Powter» երկրորդ ալբոմի (2005) առաջին սինգլը և գլխավորել է ԱՄՆ-ի և Իռլանդիայի համազգային հիթ շքերթը (Billboard Hot 100):  Billboard Magazine ամսագրի տվյալներով ԱՄՆ-ում սինգլը 2006 թվականի արդյունքներով ամենահաջողակն Է դարձել և առաջադրվել է Գրեմմի մրցանակի։

## Պատմություն
Billboard-ը երգը անվանել է տարվա ամենամեծ հայտնագործություններից մեկը («one of the great discoveries of the year») և 2000-ական թվականների գլխավոր One Hit Wonder-ը։ Նախկինում նման նվաճում էին ձեռք բերել 1958 թվականին իտալացի երգիչ Դոմենիկո Մոդունոն «Volare (Nel Blu Di Pinto Di Blu)» սինգլով և 1962 թվականին միստր Աքեր Բիլքի կատարմամբ «Stranger on the Shore» հիթը։ «Bad Day» սինգլը գլխավորել է ամերիկյան չարթերը (Billboard Hot 100, Pop 100, Adult Top 40, Hot Adult Contemporary Tracks), դարձել է Իռլանդիայում № 1-ը (Irish Singles Chart), Մեծ Բրիտանիայում № 2-ը (UK Singles Chart), Ավստրալիայում № 3-ը (Australian Singles Chart) և Կանադայում՝ № 7-ը (Canadian Singles Chart): Երգի հայտնիությունը ԱՄՆ-ում աճել է այն բանից հետո, երբ այն օգտագործվել է American Idol-ի երիտասարդ տաղանդներ ծրագրի 5-րդ եթերաշրջանում ։ Երգը ներառվել է նաև 2006 թվականի Ֆուտբոլի աշխարհի առաջնության (2006 FIFA World Cup) «Voices from the FIFA World Cup » ալբոմում։ 2007 թվականին երգը դարձել է «Էլվինը և բուրունդուկները» ֆիլմի սաունդթրեքը։ Մեծ Բրիտանիայում սինգլը օգտագործվել է Coca-Cola ընկերության գովազդային արշավում։ «Bad Day»-ը ՁԸԱԱ-ի կողմից ԱՄՆ-ում ստացել է 2 պլատինե հավաստագիր՝  միլիոնից ավելի օրինակի համար։ 2005 թվականի օգոստոսից երգը անվճար ներբեռնվել է iTunes Store։ 2007 թվականին «Best Male Pop Vocal Performance» կատեգորիայում առաջադրվել է «Գրեմմի» մրցանակի։

## Չարթեր և սերտիֆիկատներ

### Չարթեր

### Ընդհանուր տարեկան չարթեր

### Սերտիֆիկատներ

## Ծանոթագրություններ

## Արտաքին հղումներ
* Видео на Youtube.com

Կատեգորիա:2005 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կարտոֆիլ մաքրող կինը (նկար)

**Կարտոֆիլ մաքրող կինը**, Սարգիս Երկանյանի նկարներից, աշխատանքային դրվագներից մեկը, որը գեղանկարչական որակի առավելությամբ անգերազանցելի է։ Ենթադրվում է, որ Երկանյանը իր մորն է պատկերել Թիֆլիսում ապրած տարիներին տնային պայմաններում։

## Նկարագրություն
Մայրը պատկերված է խոհանոցում, սեղանի առջև նստած ճաշ պատրաստելիս։ Կարտոֆիլ մաքրելու պրոցեսը տեղի է ունենում բնական պայմաններում, անմիջական տպավորությամբ կենդանի գործողությամբ։ Թվում է, թե նկարչին ավելի շատ զբաղեցրել է մոր կերպարը, քան տեղի ունեցող գործողությունը։ Բարեհամբույր արտաքինով, խաղաղ տրամադրությամբ, պատկառանք առաջացնող իր համակրելի էությամբ նա հայ նահապետական տանտիկնոջ օրինակելի տիպար է՝ նվիրվածության, հոգատարության, համեստության հատկանիշներով։ Սարգիս Երկանյանը որդիական երախտագիտության զգացումով  է պատկերել մորը՝ ամենայն բծախնդրությամբ մշակելով գեղանկարի համար շատ նպաստավոր նրա հետաքրքիր դիմագծերը։ Երկանյանի՝ այդ շրջանին բնորոշ  կոլորիտը ջերմություն է հաղորդում մոր կերպարին։

## Գեղարվեստական արտահայտության միջոցներ
Պատկերում ընդգրկված առարկաները նույնպես ներկայացված են գեղանկարչորեն, իրենց նյութական առանձնահատկությամբ, կոլորիտի հարազատությամբ։ Սեղանին դրված խոհանոցային իրերը և բանջարեղենը՝ կարտոֆիլ, սոխ, նաև ամաններ, սրբիչ և այլ առարկաներ պատկերված են գեղանկարչական այնպիսի որակով, որ, առանձին վերցված, կարող են դիտել որպես լավ նատյուրմորտ։
Պատկերի կոլորիտը չնայած մուգ է, բայց գույներն առավելագույն չափով հագեցած են, ստվերոտ մասերում` թափանցիկ, մշակումով փափուկ, տաք և սառ երանգներով են։ Հակադրված են լույսի ու ստվերների անցումներով, որոնք սահուն են և տեսողության համար հաճելի։

## Ծանոթագրություններ

 
## Արտաքին հղումներ
*http://www.gallery.am/hy/database/item/5422/

Կատեգորիա:Նկարներ այբբենական կարգով
Կատեգորիա:Սարգիս երկանյանի նկարներ
Կատեգորիա:Հայ գեղանկարիչներ
Էմիլի Հեմփշիր

**Էմիլի Հեմփշիր** (, ), կանադա-ամերիկացի դերասանուհի, որը առավել հայտնի է «12 կապիկ» հեռուստասերիալում և Դևիդ Կրոնենբերգի «Կոսմոպոլիս», Դարրեն Արոնոֆսկու «Մա՜յր» ֆիլմերում խաղացած դերերով։

## Վաղ տարիներ
Հեմփշիրը ծնվել և մեծացել է Քվեբեկում՝ Մոնրեալում։ Դերասանությամբ հետաքրքրվել է 11 տարեկանում՝ մոր հետ «Թշվառները» մյուզիքլի նկարահանումներին ներկա գտնվելուց հետո։ 16 տարեկանում տեղափոխվել է Տորոնտո։ Իմանալով դրամատիկական արվեստի ամերիկյան ակադեմիայի մասին՝ ընդունվել է այնտեղ, սակայն նկարահանումների կարգացուցակի հետ կապված կոնֆլիկտի պատճառով, որին մասնակցել էր, ստիպված է եղել հետ վերցնել փաստաթղթերը։

## Կարիերա
Հեմփշիրն իր դերասանական կարիերան սկսել է կանադական հեռուստատեսությունում՝ «Վախենո՞ւմ ես դու մթությունից» սերիալում։ Այդ ժամանակվանից ի վեր նա հայտնվել է Կանադայի ավելի քան քառասուն հեռուստանախագծում։ Մեծ էկրանում նա նկարահանվել է 1998 թվականին «Տղան հանդիպում է աղջկան» ֆիլմում։ «Վախի խնդիր» (2003), «Արյուն» (2004) և «Ձնե կարկանդակ» ֆիլմերում խաղացած դերերի շնորհիվ արժանացել է բարձրագույն կանադական «Ջինի» մրցանակի անվանակարգերի։ «Արտադրված է Կանադայում» (1998—2001) սիթքոմում երկրորդական դերի համար Հեմփշիրը ստացել է նաև «Ջեմինի» մրցանակ։

2009 թվականին Հեմփշիրը խաղացել է Ալեքսանդրայի դերը «Տրոցկի» ֆիլմում, որն առաջին անգամ ներկայացվել է Տորոնտոյի կինոփառատոնում և դարձել միջազգային փառատոների դափնեկիր Սոֆիայում, Տոկիոյում և Հալիֆաքսում։

Հեմփշիրը գլխավոր դերեր է խաղացել մի քանի անկախ ֆիլմերում։ Խաղացել է Դևիդ Կրոնենբերգի «Կոսմոպոլիս» ֆիլմում։ 2013 թվականին Հեմփշիրը երկրորդական դեր է ստանձնել «Նորակոչիկ ոստիկաններ» սերիալում, որը ամերիկյան հեռուստատեսությունում նրա համար դարձել է առաջնաելույթային։ 2014 թվականին նա էպիզոդիկ դեր է ստացել «12 կապիկներ» հեռուստատեսային ադապտացված ֆիլմում. Բրեդ Փիթի կերպարի կանացի տարբերակի դերը։ 2015 թվականին բարձրացել է մինչև հիմնական կազմի դերասանուհի։ 2015 թվականից նաև խաղացել է «Շիթս Քրիք» սիթքոմի գլխավոր դերերից մեկը։

2018 թվականին Հեմփշիրը խաղացել է Քսավյե Դոլանի «Ջոն Ֆ.Դոնովանի մահը և կյանքը» ֆիլմում (գլխավոր դերում՝ Քիթ Հարինգթոն)։

## Անձնական կյանք
2006 թվականին Հեմփշիրն ամուսնացել է Մեթյու Սմիթի հետ՝ նախկին ֆուտբոլիստ և այժմ «William Morris Endeavor» տաղանդների որոնման ընկերության գործակալ։ Նրանք բաժանվել են 2014 թվականին։ 2018 թվականի սեպտեմբերին հայտնի է դարձել, որ Հեմփշիրը հարաբերությունների մեջ է երգահան և երգիչ Թեդի Գեյգերի հետ։ Նույն տարվա նոյեմբերին զույգը հայտարարել է իրենց նշանադրության մասին։ 2019 թվականի հունիսին հայտնի է դարձել, որ Հեմփշիրը և Գեյգերը չեղարկել են նշանադրությունը։

Հեմփշիրը պանսեքսուալ է։

2007 թվականին Հեմփշիրը տեղափոխվել է Լոս Անջելես։ 2014 թվականի սեպտեմբերին դարձել Է ԱՄՆ-ի հպատակագրված քաղաքացի։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Կատեգորիա:Պանսեքսուալներ
Ռոման Մեծ

**Ռոման Մստիսլավիչ** (, ), հայտնի է **Ռոման Մեծ** անունով), Ռուսիայի իշխան, Կիևի մեծ իշխան, Ռյուրիկների տոհմի ներկայացուցիչ։

Եղել է Նովգորոդի իշխան (1168–1170), Վոլինի Վլադիմիրի իշխան (1170–1189, 1189–1205), Հալիչի (Գալիցիայի) իշխան (1189, 1198/99–1205).: Հալիչի թագին տիրանալով՝  դարձել է Կիևյան Ռուսիայի ողջ արևմտյան հատվածի տիրակալը։ 13-րդ դարի սկզբներին ժամանակագիրները նրա վերաբերմամբ գործածում են բյուզանդական կայսերական *αύτοκράτωρ* (*ինքնակալ*) տիտղոսը, սակայն որևէ վկայություն չկա, որ նա պաշտոնապես ստացել է այդ տիտղոսը։

Ռոման Մստիսլավիչը երկու հաջող ռազմարշավ է կատարել կումանների դեմ՝ ամեն անգամ տիրանալով մեծ ռազմավարի և գերությունից ազատելով մեծաթիվ քրիստոնյաների։ Սակայն Ռուսիայի իշխանների շարունակական պառակտումների ու ներքին բախումների պատճառով նրա ռազմական հաղթանակների դերը, ազդեցությունն ու արդյունավետությունը մեծապես նվազել է։

Ռոմանը զոհվել է Զավիխոստի մերձակայքում լեհերի դեմ մղած ճակատամարտում։ Նա հիմնել է Ռոմանովիչների ազնվականական տոհմը, որը մինչև 1340 թվականը իշխել է Վոլինի Վլադիմիրում ու Հալիչում։

## Գրականություն
### Մենագրություններ
* Войтович Леонтій Вікторович - * Княжа доба на Русі: портрети еліти*.&nbsp;— Біла Церква, 2006.
*Dimnik, Martin: *The Dynasty of Chernigov - 1146-1246*; Cambridge University Press, 2003, Cambridge; .
*Subtelny, Orest: *Ukraine: A History*; University of Toronto Press, 2000, Toronto, Buffalo & London; 
*Vernadsky, George: *Kievan Russia*; Yale University Press, 1948, New Haven and London; .

### Հոդվածներ
* Головко О. Останній похід князя Романа Мстиславича у джерелах та історичній думці // *Український історичний журнал*. К., 2009. № 4 (487) (лип.—серп.) С. 28—48.

### Տեղեկատուներ
* Роман Мстиславич 
* Історія України в особах: IX—XVIII&nbsp;ст.&nbsp;— К. : Видавництво «Україна», 1993.&nbsp;— 396 с.
* Котляр, М.Ф. Роман-Борис Мстиславич // *Українська дипломатична енциклопедія*: У 2-х т./Редкол.:Л.&nbsp;В.&nbsp;Губерський (голова) та ін.&nbsp;— К.:Знання України, 2004&nbsp;— Т.2&nbsp;— 812с. ISBN 966-316-045-4
* Нагірний В.НАЧАЛО КНѦЖЕНИѦ.
* Роман Мстиславич // Довідник з історії України . За ред. І. Підкови та Р. Шуста.&nbsp;— К. : Генеза, 1993.

## Ծանոթագրություններ

## Արտաքին հղումներ
* Роман Великий&nbsp;— об'єднавець Русі
* Про політичні обставини загибелі Романа Мстиславича
* Князі володимирські
* ''Олег Однороженко''. «Добрий порядок» // Український тиждень, 24.12.2010
* Останній похід князя Романа Мстиславича в джерелах і історичній думці
* Біографія Романа Мстиславича на «Персоналіях» 
* Біографія Романа Мстиславича на «Хроносі»  
* Абетково-довідниковий перелік государів російських і знатних осіб крові 
* DYNASTIA RURYKOWICZÓW 8 
* Майоров А.&nbsp;В.&nbsp;Царский титул галицко-волынского князя Романа Мстиславича и его потомков.//Studia Slavica et Balcanica Petropolitana №&nbsp;1-2. 2009.

Կատեգորիա:Ռյուրիկովիչներ
King Kong (ալբոմ)

**King Kong** — Սոսլան Բուրնացևի՝ «Andy Panda»-ի 4-րդ ստուդիական ալբոմն է՝ թողարկված 2019 թվականի նոյեմբերի 14-ին։

## Նկարագրություն
2019 թվականի հուլիսի 18-ին Սոսլանը հայտարարել է, որ թողարկվելու է նոր սոլո ալբոմ՝ հրապարակելով երկու երգերից փոքր հատվածներ, որոնք հետագայում պարզվեցին, որ «Mama Africa» և «King Kong» երգերն են։ Իր համերգներից մեկի ժամանակ Սոսլանը ներկայացրեց նոր երգ՝«Jumanji»-ը` Miyagi-ի և TumaniYO-ի հետ միասին, որը թողարկվեց հոկտեմբերի 18-ին։ Թողարկումից 5 օր առաջ հայտնի դարձավ թողարկման ամսաթիվը և ալբոմի երգերի ցուցակը։

Թողարկումը տեղի է ունեցել 2019 թվականի նոյեմբերի 14-ին Apple Music-ում, iTunes Store-ում և VKontakte-ում: Ալբոմը բաղկացած է 8 երգից։ Ալբոմի աշխատանքներին մասնակցել են Miyagi-ն, TumaniYO-ն, «OU74»-ից Pastor Napas-ը  և «Каста» խմբից Змей-ը։ Երկար ժամանակ ալբոմը Apple Music-ի ալբոմում զբաղեցնում էր 3-րդ հորիզոնականը, իսկ «Endorphin» երգը կարողացավ գրավել 29-րդ տեղը։

## Երգերի ցուցակ

## Ծանոթագրություններ

Կատեգորիա:2019 ալբոմներ
Անիծված (հեռուստասերիալ)

**Անիծված** (), ամերիկյան դրամա վեբ հեռուստասերիալ, որի պրեմիերան տեղի է ունեցել 2020 թվականին Նեթֆլիքս հեռուստաալիքում։ Այն հիմնված է Ֆրենկ Միլերի և Թոմ Ուիլերի համանուն վեպի վրա։

## Դերասանական կազմ և կերպարներ
* **[[Քեթրին Լանգֆորդ]]**՝ Նիմե
* **Դևոն Թերել**՝ Արթուր
* **[[Գուստաֆ Սկարսգորդ]]**՝ Մեռլին
* **Փիթեր Մուլան**
* **[[Դենիել Շերմեն]]**՝ վանական

## Արտադրություն
### Զարգացում
2018 թվականի մարտի 28-ին հայտնի է դարձել, որ Նեթֆլիքսը սերիայի արտադրության պատվեր է տվել առաջին եթերաշրջանի համար, որը բաղկացած է տասը սերիաներից։ Հեռուստասերիալը նկարահնվել է Ֆրենկ Միլերի և Թոմ Ուիլերի համանուն վեպի հիման վրա, որը հրապարակվել է Simon & Schuster հրատարակչության կողմից 2019 թվականին։ «Անիծված» գիրքը գրվել է Ուիլերի կողմից, իսկ Միլերը նկարազարդել է այն։ Բացի հեռուստատեսային ադապտացիա ստեղծելուց, Միլերն ու Ուիլերը նույնպես պետք է դառնային սերիալի գործադիր պրոդյուսերներ։ 2018 թվականի սեպտեմբերի 12-ին հայտարարվել է, որ Զեթնա Ֆուենտեսը լինելու է սերիալի առաջին երկու սերիաների ռեժիսորն ու գործադիր պրոդյուսերը։

### Քասթինգ
2018 թվականի սեպտեմբերին Քեթրին Լանգֆորդը նկարահանվել է սերիալի գլխավոր դերում։ 2019 թվականի մարտին հայտարարվել է, որ Դևոն Թերելը, Գուստավ Սքարսգորդը, Փիտեր Մալանը, Լիլի Նյումարկը, Շալոմ Բրյուն Ֆրանկլինը, Դանիել Շերմենը, Սեբաստիան Արմեստոն, Էմիլի Քոութսը և Բիլլի Ջենկինսը միացել են դերասանական կազմին։

### Նկարահանումներ
2019 թվականի հունվարին սկսվել է հեռուստասերիալի նկարահանումները Անգլիայի Դիփքաթ գյուղի լքված բանակային հողում։ Նկարահանումները շարունակվել են մինչև 2019 թվականի մարտը, իսկ հետո սկսվել և շարունակվել են մինչև 2019 թվականի սեպտեմբեր։

## Ծանոթագրություններ

## Արտաքին հղումներ
*
*

Կատեգորիա:2020 հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Նեթֆլիքսի բնօրինակ ծրագրեր
Կալամբակա

**Կալամբակա**, Կալաբակա (), փոքր քաղաք Հունաստանում։ Տեղակայված է Ֆեսալական դաշտավայրի արևմտյան ծայրամասում, ծովի մակարդակից 242 մետր բարձրության վրա, Պինյոս գետի ձախ ափին, Աթենքից 264 կիլոմետր դեպի հյուսիս-արևմուտք, Լարիսայից 68 կիլոմետր դեպի արևմուտք և Տրիկալայից 21 կլոմետր դեպի հյուսիս-արևմուտք։ Համանուն համայնքի վարչական կենտրոն, Տրիկալա ծայրամասային միավորումում, Ֆեսալիա պերիֆերիայում։ Բնակչությունը 8330 է՝ ըստ 2011 թվականի հաշվառման։

Քաղաքով անցնում է ազգային 6 ճանապարհը՝ եվրոպական E92 երթուղու մասը։ Քաղաքում գտնվում է «Կալամբակա» երկաթուղային կայանը։

## Պատմություն
Կալամբակային մոտ գտնվում է Էգինի () հին քաղաքը, որոնք հիշատակվում են որպես Ստրաբոն և Տիտոս Լիվիոս։ Մ․ թ․ ա․ 167 թվականին քաղաքը ավերվել է հռոմեացի նվաճողների կողմից, սակայն շարունակել է գոյություն ունենալ ընդհուպ մինչև XI դարը։ Այդ ժամանակ այն ստացավ նոր անվանում՝ Ստագի (, «կաթիլ») և դարձավ համանուն թեմի կենտրոնը (ներկայում՝ Ստագոնական և Մետեորական մետրոպոլիտություն, Էլլադական ուղղափառ եկեղեցիներ)։ Ժամանակակից անունը քաղաքը ստացել է թուրքական տիրապետության ժամանակ, երբ Կալամբական դարձավ կարևոր առևտրական կենտրոն։ 1854 թվականի մայիսի 1-10 այդ վայրերում բռնկվեց հունական ապստամբություն և քաղաքը գրավվեց հույների կողմից՝ Քրիստոդուկոս Հադզիպետրոսի առաջնորդությամբ։ Քաղաքը վերջնականապես ազատագրվեց թուրքերից 1881 թվականի օգոստոսի 27-ին։

Կալամբակայում է գտնվում բավականին նշանակալից հուշարձան՝ Ստագի թեմի մայր տաճարի գլխավոր եկեղեցին՝ նվիրված Աստվածամոր Վերափոխմանը՝ կառուցված է X—XI դարերում։

Հենց Կալամբակայի կողքին՝ երկու-երեք կիլոմետր հյուսիս, վեր են բարձրանում ժայռեր, որոնց գագաթներին տեղակայված են Մետեորա ուղղափառ եկեղեցիները։

## Կալամբակայի միություն
Կալամբակայի համայնքային միությունը կազմված է երեք բնակավայրերից։ Բնակչությունը 8619 բնակիչ է՝ ըստ 2011 թվականի հաշվառման։ Տարածքը 47,993 քառակուսի կիլոմետր է։

## Բնակչություն

## Ծանոթագրություններ

Կատեգորիա:Հունաստանի քաղաքներ
Ագուլիսի գավառակ

**Ագուլիս**, գավառակ (մահալ), Նախիջևանի խանության Ազատ Գիրանի շրջանում (գավառ), կենտրոնը Ագուլիս ավանն էր։

## Ծանոթագրություններ

Կատեգորիա:Ազատ Գիրանի գավառակներ
Քշիշտոֆ Լավրինովիչ

**Քշիշտոֆ Լավրինովիչ** (, , ), լեհական ծագմամբ լիտվացի բասկետբոլիստ։

## Կենսագրություն
2000-ականների սկզբին զույգ եղբոր՝ Դարիուշի հետ 2,5 տարի ազատազրկման է դատապարտվել բռնաբարության համար։ Այս փաստը հետագայում խանգարել է NBA-ում ելույթներ ունենալուն։

Խաղում է ծանր հարձակվողի դիրքում, երբեմն էլ որպես կենտրոնական։ Իր պրոֆեսիոնալ կարիերան սկսել է Լիտվայում «Ալիտուս» բասկետբոլային ակումբում, այնուհետև տեղափոխվել է Ռուսաստան, որտեղ անց է կացրել իր կարիերայի 5 տարին։ «ՈՒՆԻԿՍ» ակումբում խաղացել է զույգ եղբոր՝ Դարիուշի հետ, 2016 թվականին երկուսով տեղափոխվեցին «Պրենայ», 2019 թվականին՝ բրիտանական «Լոնդոն Սիթի Ռոյալս»։ Խաղացել է նաև Լիտվայի հավաքականի կողմից։

## Ընտանիք
Դարիուշ Լավրինովիչը նույնպես պրոֆեսիոնալ բասկետբոլիստ է։

Կինը՝ «Կրասա Ռոսիա»-յի հաղթող ճանաչված, պերմացի Տատյանա Սուդորչուկն է։ Կնոջ հետ նա ծանոթացել է  պերմական «Ուրալ Գրեյթ» ակումբում ելույթ ունենալու ժամանակ։

## Ձեռքբերումներ
**Ակումբներում**

* Ուրալ Գրեյթ
**15x15փքս Արծաթե մրցանակակիր - 2002/2003 Ռուսաստանի բասկետբոլի առաջնություն
**Պատկեր:Med_1.png Գավաթակիր - 2003/2004 Ռուսաստանի գավաթ
* Դինամո Մոսկվա
**15x15փքս Արծաթե մրցանակակիր - 2004/2005 Ռուսաստանի բասկետբոլի առաջնություն
* ՈՒՆԻԿՍ
**15x15փքս Արծաթե մրցանակակիր - 2006/2007 Ռուսաստանի բասկետբոլի առաջնություն
** Ֆինալիստ - 2006/2007 Ռուսաստանի գավաթ
* Մոնտեպասկի (Սիենա)
** Չեմպիոն - 2007/2008, 2008/2009, 2009/2010, 2010/2011, 2011/2012 Իտալիայի բասկետբոլի առաջնություններ
** Գավաթակիր - 2008/2009, 2009/2010, 2010/2011, 2011/2012 Իտալիայի գավաթ
** Գավաթակիր - 2006/2007, 2007/2008, 2008/2009, 2009/2010, 2010/2011 Իտալիայի սուպերգավաթ
**15x15փքս Երրորդ տեղ -։ 2007/2008, 2010/2011 Եվրոլիգայի ՈՒԼԵԲ առաջնություն
* Ժալգիրիս
** Չեմպիոն - 2012/2013 Լիտվայի առաջնություն
** Գավաթակիր - 2011/2012 Լիտվայի Սուպերգավաթ

**Հավաքականում**

* Չեմպիոն - 2002/2003 Եվրոպայի առաջնություն
*15x15փքս Արծաթե մրցանակակիր  2012/2013 Եվրոպայի առաջնություն
*15x15փքս Բրոնզե մրցանակակիր - 2006/2007  Եվրոպայի առաջնություն
* Չորրորդ տեղ - 2008 Օլիմպիական խաղեր

## Ծանոթագրություններ



Կատեգորիա:Անձինք այբբենական կարգով
Կատեգորիա:Վիլնյուս քաղաքում ծնվածներ
Կատեգորիա:Բասկետբոլիստներ այբբենական կարգով
Կատեգորիա:Լիտվացի բասկետբոլիստներ
Մեթյու Մոուլ

**Մեթյու Մոուլ** (; ), հարավաֆրիկացի երաժիշտ, երգիչ և երգերի հեղինակ Քեյփթաունից։

## Կարիերա
2011 թվականին Մոուլը թողարկել է իր «You Did Well, Kid» անկախ դեբյուտային մինի ալբոմը։ Նրա այլ սինգլները տեղադրվել են համացանցում։ 2012 թվականին Մեթյուն հաղթել է Converse Get Out Of The Garage մրցույթը, Լոնդոնի 100 Club-ում համերգը և Նյու Յորքում Converse-ի ստուդիայի ձայնագրական սեսիան։ Մրցույթը հաղթելուց հետո նա պայմանագիր է կնքել Just Music-ի հետ և 2012 թվականի դեկտեմբերին թողարկել իր երկրորդ մինի ալբոմը՝ «Same Parts, Same Heart»-ը։ Մոուլը նկարագրել է իր երաժշտական ոճը որպես էլեկտրոնային «ողնաշարով» ֆոլք։

## Սկավառակագրություն

## Մրցանակներ
* Առաջադրվել է 20-րդ South African Music Awards-ի «Տարվա լավագույն արտիստ» և «Լավագույն փոփ ալբոմ» անվանակարգերում (2014)
* Առաջադրվել է MK Awards-ին «Նորեկ» անվանակարգում։

## Ծանոթագրություններ

## Արտաքին հղումներ
*Պաշտոնական կայք

Կատեգորիա:Հարավաֆրիկացի երաժիշտներ
Կատեգորիա:Հարավաֆրիկացի երգիչներ
ՋեյՓի Սաքս

**Ջոնաթան Փերսի Սթարքեր Սաքս** (; ), առավել հայտնի է որպես **ՋեյՓի Սաքս**, կանադացի երգիչ և երգերի հեղինակ։ 2020 թվականի Սաքսը թողարկել է իր դեբյուտային մինի ալբոմը՝ «Hold It Together»-ը; «If the World Was Ending» սինգլը զբաղեցրել է Canadian Hot 100 չարթի 24-րդ հորիզոնականը։

## Սկավառակագրություն
### Մինի ալբոմներ

### Սինգլներ
#### Որպես առաջնային արտիստ

#### Որպես մասնակցող արտիստ

## Ծանոթագրություններ

## Արտաքին հղումներ
*Պաշտոնական կայք

Կատեգորիա:21-րդ դարի երգիչներ և երգչուհիներ
Կատեգորիա:Կանադացի երաժիշտներ
Կատեգորիա:Կանադացի երգիչներ
Հրիշկոյի անվան ազգային բուսաբանական այգի

**Հրիշկոյի անվան ազգային բուսաբանական այգին** (, *Natsionalnyi botanichnyi sad im. M.M.Hryshka*), գտնվում է Կիևում՝ Ուկրաինայի մայրաքաղաքում.

Հրիշկոյի ազգային բուսաբանական այգին կրում է սովետական բուսաբան Միկոլայ Հրիշկոյի անունը, որը ծնվել է Պոլտավայում։ Հրիշկոյի ազգային բուսաբանական այգին հիմնադրվել է 1936 թվականին, ընդգրկում է 1.3 կմ² տարածք (120 հա) և պարունակում է 13,000 տեսակի ծառեր, թփեր, ծաղիկներ և այլ բույսեր ամբողջ աշխարհից։ Այն ունի բազմաթիվ մերկասերմեր և Գլեդիչիա, ծաղիկներ, ինչպիսիք են վարդերը, մագնոլիան և թփեր, ներառյալ յասաման։ Այգում կան ջերմատներ, ջերմոցներ։ Այն ամենատարածվածն է բնակիչների շրջանում, որտեղ կարելի է տեսնել էկզոտիկ բույսեր և մասնակցել ծաղիկների ցուցահանդեսների։ Գարնան վերջում ծաղկող շուշանները հանրաճանաչ են կենտրոնական պարտեզում։

Այգու տարածքը բաժանված է ֆլորիստիկական համալիրների, ինչպիսիք են ուկրաինական Կարպատները, Ուկրաինայի հարթավայրերը, Ղրիմը, Կովկասը, Կենտրոնական Ասիան, Ալթայը և Արևմտյան Սիբիրը, Հեռավոր Արևելքը։ Յուրաքանչյուր գոտում կարելի է գտնել տվյալ շրջանի համար հատուկ բույսեր։ Ներկայացվում է նաև յուրաքանչյուր տարածքի աշխարհագրությունն ու լանդշաֆտը։ Այգին ունի նաև եզակի և հազվագյուտ արևադարձային և մերձարևադարձային բույսերի մեծ հավաքածու, որոնք ներկայացված են ջերմոցում։ Բուսաբանական այգին տպավորիչ է խոլորձների ավելի քան 350 տեսակներով։

## Պատմություն
### Գերեզմանոց
Ժամանակակից բուսաբանական այգու տարածքում 1798-1888 թվականներին Զվերինեցկի գերեզմանատան մի մասն էր։

### Գաղափար
Բուսաբանական այգի ստեղծելու գաղափարը հայտնվեց 1918 թվականի աշնանը Գիտությունների ազգային ակադեմիայի ստեղծումից հետո։ Այգու գիտական հիմքերը մշակվել են Վլադիմիր Իպպոլիտովիչ Լիպսկի աշխատանքների շնորհիվ։ Նա Ուկրաինայի Գիտությունների ակադեմիայի առաջին նախագահներից մեկն էր, աշխարհահռչակ գիտնական, հայտնի բուսաբանական այգիների ճանապարհորդ և գիտակ։ Հենց նա էր, որ հիմնավորեց նման բուսաբանական այգու գաղափարը, ստեղծեց դրա կառուցվածքն ու գործունեությունը, մշակեց մանրամասն կառուցապատման ծրագիր։ Սկզբնապես Գոլոսևսկի անտառի հիմքի վրա նախատեսվում էր ստեղծել բուսաբանական այգի, և Լիպսկին կարող էր լինել դրա տնօրենը։ Բայց այս ծրագիրը չի իրականացվել։ 1928 թվականին ակադեմիկոս Լիպսկին տեղափոխվեց Օդեսա, որտեղ մինչև իր կյանքի վերջը նա ղեկավարեց Իլյա Մեխնիկովի Օդեսայի ազգային համալսարանի բուսաբանական այգին։ Ժամանակակից բուսաբանական այգու տարածքում 1798 թվականից մինչև 1888 թվականը գտնվել է Զվերինեցկի գերեզմանատան մի մասը։

## Պատկերասրահ

SP A0497.jpg|
Горный сад0042w.jpg|
Киевский ботанический сад.jpg|
Spice plants Kiev botanica.jpg|
Садочок.jpg|
Сирингарий Киев.jpg|
9 червня 026.jpg|
Grishko Botanical Garden 2014 046.jpg |
Kyiv Botsad Grishka 02 (YDS 3483).JPG|
Kyiv Botsad Grishka 16 (YDS 3518).JPG|
KyivBotGardenGryshko IMGP2639.jpg|
KyivBotGardenGryshko IMGP2635.jpg|
KYIV-4.JPG|
Hryshko Botanical Garden, Kiev, Ukraine - Main stairs.jpg|


## Ծանոթագրություններ

## Արտաքին հղումներ
*
* Must See places in Kiev - Private Guide Service in Kiev

Կատեգորիա:1935 հիմնադրումներ
Կատեգորիա:Զբոսայգիներ այբբենական կարգով
Կատեգորիա:Կիևի տեսարժան վայրեր
Ճագարի բնակարանամուտը

**Ճագարի բնակարանամուտը** (), խորհրդային տիկնիկային մուլտֆիլմ, որը նկարահանվել է «Էկրան» ստուդիայում, 1986 թվականին, ռեժիսորներ Մայա Բուզինովայի և Իոսիֆ Դոուկշայի կողմից։ Մուլտֆիլմը նկարահանվել է ըստ Ջ. Հարիսի «Քեռի Ռիմուսի հեքիաթներ» գրքի, որը հիմնված է ամերիկյան սևամորթների ժողովրդական հեքիաթների վրա։ Տևողությունը 19 րոպե, 23 վայրկյան է։

## Սյուժե
Եղբայր ճագարը նոր տուն է ստանում և որոշում է ընկերներին հրավիրել նորամուտի երեկույթի։ Ճագարն իր ճանապարհին նա հանդիպում է Եղբայր աղվեսին, որն ուզում էր ճագարից «ապուր պատրաստել»։ Եվ որքան էլ Աղվես եղբայրը փորձում էր նրան թակարդի մեջ գցել, ճագարը, որն առանձնանում էր իր խելքով և սրամտությամբ, հիմարացնում է աղվեսին։ Նրանց մեջ թշնամություն է մնում, բայց նորամուտը պսակվում է հաջողությամբ։

## Նկարահանող խումբ

* Նկարահանվող խումբը ներկայացված է ըստ մուլտֆիլմի լուսագրերի։

## Ծանոթագրություններ

## Գրականություն
* Детская литература, 1988
* Энциклопедия отечественной мультипликации (авт. Сергей Капков, «Алгоритм», 2006)

## Արտաքին հղումներ
* 
* «Էկրան» ստեղծագործական միավորում

Կատեգորիա:«Էկրան» ստեղծագործական միության մուլտֆիլմեր
Կատեգորիա:1986 մուլտֆիլմեր